DA
L 12/46
Den Europæiske Unions Tidende
19.1.2022
(88)
Ved at medtage etableringen af fiberoptiske net som et af målene i Made in China 2025-strategien eller i ethvert andet strategisk planlægningsdokument falder produkter, der er afgørende for at opnå en styrket og forbedret udvidelse af etableringen af disse net, såsom optiske fiberkabler, der anvendes til transmission, ind under disse strategiske planers anvendelsesområde og er således omfattet af de tilsvarende præferenceforanstaltninger.
(89)
Optiske fiberkabler er desuden ofte omfattet af kategorien »Ny generation af IT-industrien« og navnlig som »informations- og kommunikationsudstyr«.
Made in China 2025-køreplanen (18) nævner 10 strategiske sektorer, som GOC betragter som nøgleindustrier.
I afsnit 1 »Ny generation af IT-industrien«/1.2 Informations- og kommunikationsudstyr« beskrives varekategorierne »optisk transmissionsudstyr med høj hastighed og høj kapacitet (400 G/1 Tbps)« og »optisk netværksadgangsudstyr med høj hastighed (10 G/100 Gbps)« som varer, der falder ind under denne sektors udviklingsprioriteter.
Den nye generation af informationsteknologi er således omfattet af fordelene ved de støttemekanismer, der er anført i dokumentet, herunder bl.a. finansielle støttepolitikker, skatte- og afgiftspolitikker og Statsrådets tilsyn og støtte (19).
(90)
Optiske fiberkabler er desuden knyttet til kategorien »nye materialer«.
I afsnit 9 »Nye materialer« i Made in China 2025-køreplanen og underkategorierne hertil, herunder vigtige strategiske materialer (punkt 9.2), anføres højtydende fibre og kompositmaterialer.
Som det fremgår af eksportkataloget for varer inden for højteknologi og ny teknologi (2006) i nr.
6020004 og 6020005, betragtes optiske fiberprodukter, navnlig produkter, der er knyttet til optisk fiber-præforme, som er et vigtigt inputmateriale til fremstilling af optiske fiberkabler, som »nye materialer«.
(91)
Efter den endelige fremlæggelse af oplysninger hævdede GOC, at Kommissionen ikke forklarede, på hvilket grundlag den betragtede optiske fiberkabler som »nye materialer«.
Den understregede, at afsnit 9.2.3 i køreplanen kun henviser til »højtydende fibre og kompositmaterialer«, og at kun det vigtigste inputmateriale til fremstilling af optiske fiberkabler betragtes som »nye materialer« og ikke optiske fiberkabler som sådan.
(92)
I den forbindelse gentog Kommissionen, at optiske fiberprodukter i kataloget over højteknologiske produkter (2006), herunder navnlig optisk fiber-præforme, betragtes som »nye materialer«.
Optisk fiber-præforme er et vigtigt inputmateriale med høj merværdi i produktionen af optiske fiberkabler, som tegner sig for en væsentlig del af produktionsomkostningerne.
Kommissionen konkluderede derfor, at eftersom af optisk fiber-præforme, som er et halvfabrikata af optiske fiberkabler, er opført som »nyt materiale«, er der en direkte forbindelse mellem optiske fiberkabler og kategorien »nye materialer«.
(93)
I forlængelse af Made in China 2025-køreplanen blev listen over 10 strategiske sektorer i november 2016 videreudviklet til et Catalogue of Four Essentials (20) (katalog over fire strategiske områder), som er offentliggjort af National Manufacturing Strategy Advisory Committee (NMSAC), som er en rådgivende gruppe for National Leading Small Group on Building a National Manufacturing Power.
Denne gruppe blev etableret af GOC med henblik på at udvikle planer, politikker, projekter og arbejdsordninger for at fremme udviklingen af fremstillingsindustrien og koordinere forskellige spørgsmål på tværs af regioner og departementer (21).
I dette katalog opdeles hver af de 10 strategiske sektorer i fire kapitler: i) strategiske, vigtige reservedele, ii) strategiske nøglematerialer, iii) avancerede vigtige, strategiske processer/teknologier og iv) industrielle teknologiplatforme.
Optiske fiberkabler findes under sektor 1: Ny generation af informationsteknologi, punkt i) vigtige basisreservedele, underpunkt 38 optiske fibre med ultra lavt tab baseret på 400G-båndbredde (lysnettet) og under punkt ii) vigtige basismaterialer, underpunkt 22, Ny generation af fiberoptiske materialer.
(94)
Efter den endelige fremlæggelse af oplysninger gentog GOC sin holdning om, at den 13. femårsplan og Made in China 2025-initiativet ikke er obligatoriske eller juridisk bindende dokumenter.
(95)
I den forbindelse påpegede Kommissionen, at der i den 13. femårsplan ikke kun fremsættes generelle opmuntringer, men derimod anvendes udtryk, der peger på dens bindende karakter.
Som anført i betragtning 85 er den 13. femårsplan under alle omstændigheder det centrale politikdokument, der fastsætter prioriteterne for den nationale økonomiske og sociale udvikling og danner grundlag for forskellige bindende retsakter, som myndighederne skal tage hensyn til og gennemføre, når de vedtager nye regler eller fordeler offentlige midler.
(18) (19) (20) (21)
https://www.cae.cn/cae/html/files/2015-10/29/20151029105822561730637.pdf, senest tilgået den 28. juni 2021. Jf.
Made in China 2025, kapitel 4: Strategisk støtte og levering.
http://www.cm2025.org/show-14-126-1.html, senest tilgået den 6. august 2021.
http://www.gov.cn/zhengce/content/2015-06/24/content_9972.htm, senest tilgået den 6. august 2021.